La gran escassetat de pluges que va afectar de manera generalitzada Catalunya des de l'estiu de 2006 va obligar a aprovar el Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics.
Aquest Decret preveia tres escenaris que s'activaven automàticament en funció del nivell de reserves d'aigua en els embassaments de les conques internes de Catalunya, escenaris que porten aparellades mesures de diferent grau de limitació dels usos de l'aigua i que s'intensifiquen fins arribar a establir prohibicions en funció de la disminució de les reserves d'aigua.
La pitjor de les previsions es va materialitzar i la manca de precipitacions a les capçaleres dels principals rius pertanyents a les conques internes de Catalunya a la tardor del 2007 va obligar a prorrogar la vigència del Decret 84/2007 mitjançant l'aprovació del Decret 257/2007, de 27 de novembre.
No obstant això, els episodis de precipitacions durant l'abril i primera setmana de maig de 2008 han produït augments puntuals en els nivells embassats, la qual cosa suposava que en algunes conques i sistemes s'assolissin automàticament els nivells de sortida dels escenaris previstos en l'esmentat Decret 84/2007, fet que comporta una disminució en la intensitat de les mesures de gestió dels recursos hídrics malgrat aquest increment en las reserves no fos tan significatiu com per poder considerar la superació de la situació de sequera.
Per aquest motiu, el Govern ha dictat el Decret 108/2008, de 15 de maig, de modificació del Decret 84/2007, que substitueix el sistema d'entrada i sortida automàtica dels diferents escenaris (emergència i excepcionalitat) i nivells (excepcionalitat de nivell I i excepcionalitat de nivell II) a partir únicament de llindars basats en les reserves embassades de l'annex 2 del Decret 84/2007 per un sistema de declaració expressa mitjançant acord del Govern, a proposta del conseller de Medi Ambient i Habitatge.
Aquesta modificació permet al Govern prendre en consideració altres circumstàncies objectives importants, a banda dels esmentats llindars indicatius de l'annex 2, com poden ser l'evolució previsible de les reserves embassades, l'evolució pluviomètrica, el grau de contenció de les demandes, la situació dels aqüífers i la incorporació de nous recursos provinents de l'execució de les actuacions pal·liatives, i d'altres factors com els increments estacionals en la demanda de recursos hídrics, a l'hora de decidir la intensitat de les mesures a aplicar per tal de garantir la gestió racional dels recursos hídrics en una situació de sequera perllongada.
En conseqüència, de conformitat amb el que estableix l'article 2 bis del Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, introduït per l'esmentat Decret 108/2008, de 15 de maig;
Atès l'informe presentat per l'Agència Catalana de l'Aigua de seguiment de l'episodi de sequera en data 2 de juny de 2008 on s'analitzen els valors i llindars dels indicadors fixats en el Decret 84/2007, l'evolució de les precipitacions dels darrers mesos, la previsió d'evolució de les reserves embassades i l'estat piezomètric, així com el grau de contenció de la demanda dels diversos usos i la previsió d'entrada en servei de les actuacions pal·liatives i d'emergència endegades per aportar recurs extraordinari als sistemes d'abastament;
A proposta del conseller de Medi Ambient i Habitatge, el Govern
Acorda:.1 La següent declaració de l'estat de les conques catalanes segons els escenaris establerts al Decret 84/2007, de 3 d'abril, d'adopció de mesures excepcionals i d'emergència en relació amb la utilització dels recursos hídrics, que es concreta per municipis en excepcionalitat nivell I o II a l'annex:
Conca Cap de Creus i costa nord
Normalitat.2 La publicació d'aquest Acord en el Diari Oficial del la Generalitat de Catalunya.
Relació de municipis en excepcionalitat I el dia 3 de juny de 2008
Pont de Vilomara i Rocafort, El
Relació de municipis en excepcionalitat II el dia 3 de juny de 2008